hotchpotch/miracl-hf-unified huggingface dataset:
Sopoćani
Sopoćani on keskiaikainen luostari Serbiassa. Se on Unescon maailmanperintökohde.
Luostari rakennettiin 1200-luvun puolivälissä Rasin alueelle, silloisen Serbian valtion sydänmaille. Kirkko pyhitettiin Pyhälle Kolminaisuudelle ja valmistui noin vuonna 1265. Kirkon freskot ovat loistavia esimerkkejä Serbian keskiaikaisesta kirkkotaiteesta.
1500- ja 1600-luvulla osmanit hyökkäilivät alueelle jatkuvasti, ja munkit joutuivat lopulta pakenemaan luostarista Kosovon puolelle. Luostari oli tyhjillään lähes kahdensadan vuoden ajan, sen katto romahti ja freskojen säilymistä pidetään ihmeenä. Luostari kunnostettiin 1900-luvulla, ja nykyisin siellä elää jälleen munkkeja.
Armendarits
Armendarits on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 357 asukasta vuoden 1999 väestönlaskennassa. Armendaritsin pinta-ala on 17 neliökilometriä.
Artix (Pyrénées-Atlantiques)
Artix on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 3 122 asukasta vuoden 1999 väestönlaskennassa.Artixin pinta-ala on yhdeksän neliökilometriä.
Arudy
Arudy on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 2 234 asukasta vuoden 1999 väestönlaskennassa. Arudyn pinta-ala on 28 neliökilometriä.
Ascain
Ascain on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 3 097 asukasta vuoden 1999 väestönlaskennassa. Ascainin pinta-ala on 19 neliökilometriä.
Assat
Assat on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 479 asukasta vuoden 1999 väestönlaskennassa. Assatin pinta-ala on 9 neliökilometriä.
Aste-Béon
Aste-Béon on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 231 asukasta vuoden 1999 väestönlaskennassa. Aste-Béonin pinta-ala on 19 neliökilometriä. Kunnassa on kaksi kylää "Aste" ja "Béon" vain muutamien kilometrien etäisyydellä toisistaan.
Giorgi Asanidze
Giorgi Asanidze (, s. 30. elokuuta 1975 Satškhere) on georgialainen painonnostaja ja olympiavoittaja. Hän voitti kultaa Ateenan olympialaisissa 2004 alle 85-kiloisten sarjassa. Neljä vuotta aiemmin Sydneyssä hän voitti pronssia samasta painoluokasta. Lisäksi hän on voittanut lukuisia MM ja EM-mitaleja.
Vuonna 2004 Asanidze valittiin Georgian parlamenttiin.
Ardon
Ardon () eli Ærydon () on kaupunki Ardonin piirissä Pohjois-Ossetia-Alanian tasavallan keskiosassa Venäjällä Kaukasiassa. Ardon sijaitsee Ardonjoen länsipuolella, 39 kilometriä tasavallan pääkaupungista Vladikavkazista länteen. Kaupunki on Ardonin piirin hallinnollinen keskus.
Ardon on tärkeä maa- ja rautatieliikenteen keskus. Kaupungissa on elintarvike- ja maataloustuotteiden jalostukseen liittyvää teollisuutta. Ensimmäiset teollisuuslaitokset perustettiin 1964. Vuonna 2002 kaupungin väestöstä oli osseetteja 76,13 prosenttia ja venäläisiä 20,04 prosenttia.
Asukasluvun kehitys:
Ærydon perustettiin vuonna 1824 ja kaupunginoikeudet se sai vuonna 1964.
Banca (Pyrénées-Atlantiques)
Banca on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli vuoden 1999 väestönlaskennassa 373 asukasta. Bancan pinta-ala on 50 neliökilometriä.
Kari Mattila
Kari Juhani Mattila (s. 15. tammikuuta 1959 Lahti) on suomalainen näyttelijä. Teatterityön ohella Mattila on näytellyt useissa televisiosarjoissa, mukaan luettuna rooli suositussa päivittäissarjassa "Salatut elämät".
Kari Mattila syntyi metsätalousinsinööri Aarne Mattilan ja terveydenhoitaja Kaija Mattilan (omaa sukua Vahtola) perheeseen. Hän avioitui valmistuspäällikkö Kaisa Mattilan (omaa sukua Virtanen) kanssa vuonna 1984. Pariskunnalla on lapset Veera (1985) ja Vilma (1986).
Ylioppilaaksi valmistumisensa jälkeen Kari Mattila opiskeli Teatterikorkeakoulussa vuodesta 1979 vuoteen 1983. Hän aloitti näyttämöuransa Lahden kaupunginteatterissa, jossa hän työskenteli 1984–1989. Vuonna 1991 Mattila kiinnitettiin Helsingin kaupunginteatteriin, missä hän näyttelee edelleen.
Mattilan näyttämötaiteellisiin tulkintoihin lukeutuvat muun muassa Niskavuoren Antti, August Koskela ("Täällä Pohjantähden alla") sekä Erkki Hakala ("Pohjanmaa"). Näytelmässä "Sota ja rauha" hänellä oli Nikolain osa. Edelleen Mattila on näytellyt muun muassa näytelmissä "Hitchcock ja Blondi", "Ne kahdeksan valittua" sekä iskelmämusiikkinäytelmässä "Iloisiin kuulemiin ja näkemiin".
Kari Mattilalla on ollut osia myös erinäisissä televisiotuotannoissa. MTV3-kanavan saippua- ja draamasarjassa "Salatut elämät" hänellä oli komisario Tapani Pajun rooli vuosina 1999–2003.
Mattila on toiminut myös teatteriohjaajana (esimerkiksi Agapetuksen komedia "Hiljan päivät" ja Derek Benfieldin farssi "Huomenta rakkaani"). Hän on niin ikään opettanut näyttämötyöskentelyä, improvisaatiota sekä akrobatiaa. Mattilan harrastuksiin lukeutuvat laulu, piano ja perhokalastus.
Timo-Pekka Luoma
Timo-Pekka Juhani Luoma (s. 1. helmikuuta 1975 Vehkalahti) on suomalainen näyttelijä. Hän sai näyttelijän koulutuksensa Venäjän Teatteritaiteiden Akatemiassa. Lukuisien teatteriesiintymisten lisäksi on näytellyt muun muassa sarjoissa "Sydänjää" ja "Salatut elämät", Yle TV1:n viihdeohjelmassa "Sinäkö Presidentiksi?", lyhytelokuvissa "Pitihän se arvata" (2005) ja "Luna" sekä radiokuunnelmassa "Paratiisin portinvartija". Teatterirooleista mainittakoon Peacock-teatterin Eppu Normaalista kertova "Linnunradan laidalla" -musikaali, Sinisen teatterin "Nukkekoti"-näytelmän pääosa ja Truffaldinon rooli Teatteri Helsingin "Kahden herran palvelija" -näytelmässä. Lisäksi hän on esiintynyt Saarioisen mainoksessa sekä "Rööperi"-elokuvassa.
"Salatuista elämistä" Luoma muistetaan Antti Polvijärven roolista, jota hän esitti vuosina 2010–2012. Vuosina 2005, 2007 ja 2008 Luoma esitti samassa sarjassa parissa satunnaisissa jaksoissa Raittinen-nimistä poliisia. Näitä kahta roolihahmoa ei pidä sekoittaa toisiinsa.
Béost
Béost on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 197 asukasta vuoden 1999 väestönlaskennassa. Béostin pinta-ala on 44 neliökilometriä.
Bescat
Bescat on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 252 asukasta vuoden 1999 väestönlaskennassa. Bescatin pinta-ala on seitsemän neliökilometriä.
Bidache
Bidache on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 066 asukasta vuoden 1999 väestönlaskennassa. Bidachen pinta-ala on 30 neliökilometriä.
James Ivory (matemaatikko)
James Ivory () oli skotlantilainen matemaatikko, joka keksi ellipsoideja kuvaavan Ivoryn lauseen ja tutki taivaankappaleiden ratoja sekä valon heijastumista. Hän kirjoitti aktiivisesti "Philosophical Transactions of the Royal Society of Edinburgh" -julkaisuun, jossa hän vuonna 1809 esitteli kehittämänsä Ivoryn lauseen. Hän kirjoitti elämänsä aikana muutamia artikkeleita Encyclopædia Britannicaan.
Bidarray
Bidarray on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 645 asukasta vuoden 1999 väestönlaskennassa. Bidarrayn pinta-ala on 38 neliökilometriä.
Bidart
Bidart on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 4 670 asukasta vuoden 1999 väestönlaskennassa. Bidartin pinta-ala on 12 neliökilometriä.
Bilhères
Bilhères on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 158 asukasta vuoden 1999 väestönlaskennassa. Bilhères'n pinta-ala on 17 neliökilometriä.
Alessandrian maakunta
Alessandrian maakunta on yksi Italian maakunnista Piemonten alueella. Sen pääkaupunki on Alessandria. Maakuntaan kuuluu 190 kuntaa.
Alessandrian maakunnan pinta-ala on 3 559 km². Vuonna 2015 väkiluku oli noin 432 000.
Puolet maakunnasta on Apenniinien pohjoisrinteellä, puolet Pojoen tasangolla. Maakunnan länsiosassa on Monferraton viinintuotantoalue.
Biriatou
Biriatou on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 831 asukasta vuoden 1999 väestönlaskennassa. Biriatoun pinta-ala on 11 neliökilometriä.
Bordères
Bordères on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 657 asukasta vuoden 1999 väestönlaskennassa. Bordères'n pinta-ala on viisi neliökilometriä.
Briscous
Briscous on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 988 asukasta vuoden 1999 väestönlaskennassa. Briscousin pinta-ala on 31 neliökilometriä.
Buzy (Pyrénées-Atlantiques)
Buzy on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 880 asukasta vuoden 1999 väestönlaskennassa. Buzyn pinta-ala on 17 neliökilometriä.
Cambo-les-Bains
Cambo-les-Bains on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 4 416 asukasta vuoden 1999 väestönlaskennassa. Cambo-les-Bainsin pinta-ala on 22 neliökilometriä.
Cardesse
Cardesse on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 259 asukasta vuoden 1999 väestönlaskennassa. Cardessen pinta-ala on kahdeksan neliökilometriä.
Castet
Castet on kunta Pyrénées-Atlantiquesin departementissa Akvitanian hallintoalueella lounaisessa Ranskassa. Kunnassa oli 155 asukasta vuoden 1999 väestönlaskennassa. Castetin pinta-ala on 24 neliökilometriä.
Parametrisoitu Newtonin jälkeinen formalismi
Parametrisoitu Newtonin jälkeinen formalismi ("Parameterized post-Newtonian formalism", lyhyemmin PPN) on painovoimateorioiden yhteydessä käytetty lähestymistapa, joka perustuu heikon gravitaatiokentän parametrisointiin tavalla, joka on matemaattisesti melko yksinkertainen käyttää. Se ei siis itsessään ole vaihtoehtoinen teoria vaan silkka laskennallinen työkalu. PPN-malleja käytetään paljon erityisesti tilanteissa, joissa yleisen suhteellisuusteorian tuottamat efektit on otettava huomioon, mutta joissa tilannetta kuvaavan mallin oikeaoppinen suhteellisuusteorian mukainen muotoilu on erittäin monimutkainen tai analyyttistä muotoa ei tunneta vielä lainkaan.
PPN-mallin soveltaminen edellyttää vahvan ekvivalenssiperiaatteen paikkansapitävyyttä ja siinä avaruuden metriikka oletetaan symmetriseksi. Näistä vaatimuksista ensimmäinen on kokeellisesti todettu oikeaksi huomattavan suurella tarkkuudella. Jälkimmäinen puolestaan on yleinen ominaisuus, joka vaaditaan tavallisesti jo metriikan määritelmässä. Painovoimateorioiksi on kuitenkin laadittu myös ehdotelmia, joissa metriikka ei ole symmetrinen.
Varhaisimman idean painovoimakentän parametrisoinnista PPN-mallien tapaan julkaisi astrofyysikko Arthur Eddington vuonna 1922 ideana sada aikaan suhteellisuusteorian likiarvoistus, jolla suhteellisuusteorian antamat tulokset ovat laskettavissa inhimillisemmällä työmäärällä tulosten tarkkuuden pysyessä silti hyvänä. PPN-formalismia on kehittänyt erityisesti Kenneth Nordtvedt ja nykyään tutkijoiden käytössä on huomattavasti edistyneempiä malleja. Näissä kappaleeseen vaikuttavat voimat saadaan kymmenestä potentiaalista formula_1, formula_2 , formula_3, formula_4, formula_5, formula_6, formula_7, formula_8, formula_9 ja formula_10. Näiden potentiaalien esitykset löytyvät PPN-malleja käsittelevistä oppikirjoista ja artikkeleista (esimerkiksi )
Potentiaalien väliset suhteet kuvataan käyttämällä kymmentä erilaista parametria, joiden valinta on vaihdellut hieman.
Varhaisemmissa tutkimuksissa parametreille käytettiin "beta-delta-merkintää" ("beta-delta notation"), joka on suoraan sidoksissa eri parametrien fysikaalisiin vaikutuksiin. Beta-delta merkintää ovat käyttäneet ainakin Clifford Will, , W.-T. Ni sekä Misner, Thorne ja Wheeler .
Nykyään kuitenkin tavallisin valinta on "alfa-zeta-merkintä" ("alpha-zeta notation"), jota ovat käyttäneet mm. Will ja Nordtvedt sekä Will , .
Suomi-rock ’83
Suomi-rock ’83 on Poko Rekordsin julkaiseman Suomi-rock-kokoelmalevysarjan kuudes osa. Se julkaistiin 26. syyskuuta 1994. Kokoelma sisältää suomirock-hittejä vuodelta 1983.
Ciboure
Ciboure () on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 6 283 asukasta vuoden 1999 väestönlaskennassa. Cibouren pinta-ala on seitsemän neliökilometriä.
Eaux-Bonnes
Eaux-Bonnes on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 435 asukasta vuoden 1999 väestönlaskennassa. Eaux-Bonnesin pinta-ala on 39 neliökilometriä. Kunnan alueella sijaitsee Gouretten talviurheilukeskus.
Digora
Digora () eli Digoræ ( on kaupunki Digoran piirissä Pohjois-Ossetia-Alanian tasavallan keskiosassa Venäjällä Kaukasiassa. Digora sijaitsee 48 kilometriä tasavallan pääkaupungista Vladikavkazista länsiluoteeseen, Ursdonjoen varrella. Kaupunki on Digoran piirin hallinnollinen keskus. Vuonna 2010 kaupungin väkiluvuksi kirjattiin 10 856 ja koko Digoran piirin 19 334 asukasta.Vuonna 2002 kaupungin väestöstä oli osseetteja 95,81 prosenttia ja venäläisiä 2,01 prosenttia.
Digora perustettiin linnoituskyläksi vuonna 1852 nimellä "Volno-Hristianovski" (Во́льно-Христиа́новский). Myöhemmin kylän nimi muutettiin muotoon "Novohristianovskoje" ja sitten "Hristianovskoje". Nykyisen nimensä se sai vuonna 1934 ja kaupunginoikeudet vuonna 1964.
Suomi-rock ’88
Suomi-rock ’88 on Poko Rekordsin julkaiseman Suomi-rock-kokoelmalevysarjan 11. osa. Se julkaistiin 26. syyskuuta 1994. Kokoelma sisältää suomirock-hittejä vuodelta 1988.
Escos
Escos on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 217 asukasta vuoden 1999 väestönlaskennassa. Escosin pinta-ala on kuusi neliökilometriä.
Espelette
Espelette on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 879 asukasta vuoden 1999 väestönlaskennassa. Espeletten pinta-ala on 27 neliökilometriä.
Géronce
Géronce on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 376 asukasta vuoden 1999 väestönlaskennassa. Géroncen pinta-ala on 16 neliökilometriä.
Guéthary
Guéthary on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 284 asukasta vuoden 1999 väestönlaskennassa. Guétharyn pinta-ala on yksi neliökilometri.
Molvanîa
Molvanîa on kuvitteellinen valtio matkaoppaita parodioivan australialaisen Jet Lag -kirjasarjan ensimmäisessä osassa. Sitä kuvaillaan oppaassa Itä-Euroopan tienristeykseksi. Kirjan tyylissä on vaikutteita erityisesti Lonely Planet -matkaopassarjasta.
Gurs
Gurs on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 383 asukasta vuoden 1999 väestönlaskennassa. Gursin pinta-ala on 11 neliökilometriä.
Halsou
Halsou on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 503 asukasta vuoden 1999 väestönlaskennassa. Halsoun pinta-ala on viisi neliökilometriä.
Max Amann (urheilija)
Max Amann (19. tammikuuta 1905 Magdeburg, Saksi-Anhalt – 24. joulukuuta 1945) oli saksalainen vesipalloilija ja olympiavoittaja. Hän oli mukana Saksan kultaa voittaneessa joukkueessa Amsterdamin olympialaisissa 1928.
Hasparren
Hasparren on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 5 477 asukasta vuoden 1999 väestönlaskennassa. Hasparrenin pinta-ala on 77 neliökilometriä.
Hendaye
Hendaye on kaupunki ja kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli vuoden 2006 väestönlaskennassa 14 437 asukasta. Hendayen pinta-ala on kahdeksan neliökilometriä. Hendaye on rajakaupunki Ranskan ja Espanjan rajalla. Espanjan puolella rajaa Hendayen naapurissa sijaitsee Irun.
Ivar Hasselblatt
Ivar Eugéne Hasselblatt (26. elokuuta 1893 Vaasa – 18. huhtikuuta 1948) oli suomalainen jääkärimajuri. Hänen vanhempansa olivat kauppias Johan Ivar Hasselblatt ja Hilma Alexandra Eklund. Hänet vihittiin avioliittoon vuonna 1934 Anna Elsa Pitkäsen kanssa.
Hän kävi viisi luokkaa Vaasan ruotsalaista klassillista lyseota.
Tämä vaasalainen konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 31. lokakuuta 1915, josta hänet siirrettiin pataljoonan täydennysjoukkoon 17. maaliskuuta 1916 ja komennettiin etappitehtäviin Ruotsiin.
Suomeen hän saapui 7. lokakuuta 1917 ja hänet sijoitettiin komppanianvääpeliksi Vimpelin sotakouluun 28. joulukuuta 1917, missä tehtävässä hän oli 18. tammikuuta 1918 saakka, jonka jälkeen hän siirtyi koulun siirron johdosta Vöyriin, missä toimi Vöyrin sotakoulun taloudenhoitajana. Hän otti osaa venäläisten aseistariisumiseen Ylistarossa sekä Vaskiveden, Karun, Uudenkylän ja Tampereen taisteluihin.
Sisällissodan jälkeen hänet määrättiin armeijan uudelleenjärjestelyn yhteydessä Itämeren jalkaväkirykmentti n:o 1:een, josta hänet siirrettiin 7. lokakuuta 1918 Kuopion jalkaväkirykmentti n:o 4:ään, jonka nimi muuttui myöhemmin Tampereen rykmentiksi. Hän oli komennettuna Viipurin upseerikokelaskurssien taloudenhoitajaksi 18. syyskuuta 1918 – 14. maaliskuuta 1919 väliseksi ajaksi ja takaisin palattuaan toimi rykmentin lähettiupseerina. Vakinaisesta palveluksesta hän erosi 24. marraskuuta 1920 ja siirtyi konttoriksi Gottfrid Strömbergille, missä palveli automyyjänä vuoteen 1924 saakka. Vuonna 1924 hän siirtyi myyntipäälliköksi Oy. Agrosille ja seuraavana vuonna samaiseen tehtävään Oy. Metro ab:lle.
Talvisotaan hän osallistui 8. Divisioonan Kenttätäydennyspataljoonan talouspäällikkönä ja myöhemmin 3. Armeijakunnan autoupseerina. Jatkosotaan hän osallistui 11. Autokomppanian päällikkönä ja vuodesta 1942 alkaen Kotijoukkojen esikunnassa liikekannallepano-osastolla toimistoupseerina.
Iholdy
Iholdy on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 412 asukasta vuoden 1999 väestönlaskennassa. Iholdyn pinta-ala on 22 neliökilometriä.
Mozdok
Mozdok () eli Mæzdæg () on noin 40 000 asukkaan kaupunki Mozdokin piirissä Pohjois-Ossetia-Alanian tasavallan pohjoisosassa Venäjällä Kaukasiassa. Mozdok sijaitsee Terekin varrella, 92 kilometriä tasavallan pääkaupungista Vladikavkazista pohjoiseen. Kaupunki on Mozdokin piirin hallinnollinen keskus.Vuonna 2002 kaupungin väestöstä oli venäläisiä 62,7 %, osseetteja 7,7 %, armenialaisia 6,1 %, kumykkejä 4,6 %, tšetšeenejä 4,3 %, kabardeja 3,2 % ja korealaisia 2,4 %.
Mozdok perustettiin vuonna 1759 ja kaupunginoikeudet se sai 1785. Grigori Potjomkin perusti kylään linnoituksen vuonna 1763 ja siirrätti 517 perhettä Volgan kasakoita sinne.
Jochen Bachfeld
Jochen Bachfeld (s. 17. lokakuuta 1952 Sülte) on itäsaksalainen entinen nyrkkeilijä ja olympiavoittaja.
Bachfeld voitti Montréalin 1976 olympialaisissa kultaa välisarjassa eli alle 67-kiloisissa. Hän voitti iranilaisen A. Bahri-Khomanin kehätuomarin keskeytyksellä ensimmäisessä erässä, kreikkalaisen A. Iliadisin pistein 5–0, neuvostoliittolaisen V. Ratškovin pistein 5–0, kanadalaisen Carmen Rinken pistein 4–1, romanialaisen Victor Zilbermanin pistein 3–2 sekä loppuottelussa venezuelalaisen Pedro Gamarron pistein 3–2.
Tony Bettenhausen
Melvin E. "Tony" Bettenhausen (12. syyskuuta 1916 Tinley Park, Illinois–12. toukokuuta 1961 Indianapolis, Indiana) oli yhdysvaltalainen moottoriurheilija. Hän osallistui Formula 1 -luokkaan kuuluneeseen Indianapolis 500 -kilpailuun vuosina 1950–1960 ja sarjan ulkopuolella vuosina 1946–1948. Bettenhausen kuoli vuonna 1961 kolarissa Indianapolisissa testionnettomuudessa. Hänen parhaaksi sijoituksekseen Formula 1 -luokassa jäi toinen sija, jonka hän saavutti Indianapolis 500:ssa vuonna 1955.
† = Palkintosija on saavutettu Paul Russon kanssa jaetulla autolla.
Bettenhausen on nimetty kunniajäseneksi useaan moottoriurheilun parhaimmistoon. Kunniagallerian jäseneksi hän on päässyt muun muassa:
MTT Vakola
MTT Vakola, lyhyesti Vakola, aiemmin Valtion maatalousteknologian tutkimuslaitos, sitä ennen Valtion maatalouskoneiden tutkimuslaitos, on Nykyisin osa Eurofins Expert Services Oy:tä, aiemmin valtion omistaman Luonnonvarakeskuksen alainen, entisen Maa- ja elintarviketalouden tutkimuskeskuksen laitos, joka tutkii työkoneteknologiaa Suomen oloissa. Vakola testaa suurta maatalouskalustoa ja muita koneita esim. olosuhde- ja lujuuskokein ja mittaa laitteiden käyttäjään tai ympäristöön kohdistuvaa melua ja tärinää. Lisäksi se kehittää automaatio- ja paikannusjärjestelmiä ja viljelyteknologiaa sekä koordinoi maa-, metsä- ja puutarhatalouden asuin- ja tuotantorakennusten tutkimusta.
Vakola sijaitsee Vihdin Olkkalassa ja sillä on käytössä 1800 metriä pitkä testirata sekä kaksi tärinärataa. Vakolalla on myös tutkimuskäytössä olevaa metsää sekä yhteensä n. 150 hehtaaria peltoa ja kosteikkoa.
Maatalousseurojen Väliaikainen Konetarkastuslaitos perustettiin 1902. Maatalousministeriö 1921 vahvisti koestusta varten säännöt ja varasi sitä varten valtion määrärahan. Vakolan merkitys oli kohtalaisen merkittävä toisen maailmansodan jälkeen, jolloin se testasi mm. maahantuotavia ja Suomessa valmistettuja traktoreita antaen viitteitä mm. Valmet 15:n ja Valmet 20:n kehittämiseen. Vakola toimi 1946-1979 Malminkartanossa, ja sen tueksi perustettiin 1952 Maatalouskoneiden tutkimussäätiö. Toiminnan laajenemisen ja vähäisen peltopinta-alan vuoksi Vakola siirtyi 1979 Vihtiin. Vuonna 1993 Vakolasta tuli eduskunnan päätöksellä osa Maatalouden tutkimuskeskusta. Myöhemmin Vakola oli nimeltään MTT maatalousteknologian tutkimus.
MTT, Metla ja RKTL yhdistyivät vuoden 1.1.2015 Luonnonvarakeskukseksi, jonka alaisuuteen Vakola kuului 1.6.2016 asti, jolloin Luonnonvarakeskus myi Vakolan VTT Expert Services Oy:lle.
VTT Expert Services Oy ja sen mukana Vakolan mittaus- ja testauspalvelut myytiin Eurofins -konsernille vuonna 2018.
Kuusniemi (kuvitteellinen paikannimi)
Kuusniemi on Maalaiskomedia -televisiosarjoissa esiintyvä kuvitteellinen Suomen kunta Pirkanmaan maakunnassa.
Kunnasta tiedetään ainakin sen verran, että se on Tampereen, Vammalan ja Kylmäkosken naapurikunta ja se on perustettu vuonna 1927. Kunnan itsenäistymisestä päättivät Kondrad Hakkarainen, Jalmari Jortikka, Mooses Turpeinen, Aleksanteri Mielonen ja Julius Kylmälehto. Kuusniemen kunnanjohtajina ovat toimineet mm. Ahti Kiiski, Ave Sulander ja Hillevi Jortikka. Viimeisimpänä kunnanjohtajana toimi kunnan aikaisempi kulttuurisihteeri, kirkkoherran vaimo Suvi Pohto, o.s. Aaltonen.
Sarjan mukaan Kuusniemen postinumero on 39340. Kuusniemen ystävyyskunta on Keski-Suomessa sijaitseva Kyyjärvi.
Kuusniemen seurakunnan kirkkoherrana on toiminut aikaisemmin rovasti Poutiainen ja nykyisin pastori Matias Pohto. Seurakunnan kanttoreina ovat olleet dir. cant. Ilmari Piiparinen sekä hänen vaimonsa Hellä Lehmus-Piiparinen.
Toivo ja Hillevi Jortikka sekä heidän poikansa Lasse "Late" Jortikka ja tämän vaimo Paula "Paukku" Jortikka ovat pitäneet Kuusniemellä elintarvikeliike Jortikan Valintaa. Liikkeen yhteydessä toimi myös posti sekä myymäläauto, mutta ne lopettivat toimintansa. Myöhemmin Lasse ja Paukku perustivat tanssilava-ravintola Kesä-Hillevin.
Kuusniemen kunnanvaltuuston puheenjohtajina on toiminut mm. yrittäjä ja liikemies Urmas Hakkarainen. Turvetta ja timantteja -sarjassa kunnanvaltuuston puheenjohtajana toimii huoltamoyrittäjä Pauli Antero Turpeinen. Kunnanvaltuutettuina taas toimivat lääkäri Holger Voivalin, liikemies Armas Hakkarainen, kauppias Lasse Jortikka, kanttori-urkuri Ilmari Piiparinen sekä seitsemän muuta henkilöä. Kunnanhallitusta ovat johtaneet sekä Urmas Hakkarainen että Armas Hakkarainen.
Kuusniemellä sijaitsee kuvitteellinen Kuusjärvi, jossa sijaitsee Urmaansaari. Kuusjärven vieressä sijaitsevat Urmaan lähteet. Muita Kuusniemeltä tiedettyjä paikkoja ovat Urmaankallio, jonne suunniteltiin Mooseksen Perintö -sarjassa ydinjätteiden loppusijoituspaikkaa, sekä kunnan toinen vesistö Viislammet, jonne Kylmälehto kävi kippaamassa P.A. Turpeisen ongelmajätteet edelleen Mooseksen Perintö -sarjassa.
Kuusniemellä toimineita yrityksiä ovat mm. rakennusfirma Eurobetoni Oy, kanalayritys Biomuna Hakkarainen, hautaus- ja kukkapalvelu V. Kylmälehto, lomatila Fräntilä, jätteenpoistoyritys Jätektör Ky, Detectör Ky, ydinjätefirma Ekokompostor Oy, (mahdollisesti belgialainen, toimi kerran Kuusniemellä) elintarvikeliike Jortikan Valinta, hieromo Fysiovirpi, vedentuottoyritys Urmaan Lähteet, kampaamo Salon Violetti (sijaitsi Tampereella, mutta kuusniemeläiset saivat alennusta kampaamon palveluista), lounasravintola Tuulian tupa (ent. kahvila Voisilmä, puhekielessä Turpeisen baari), taksi- ja autonkorjauspalvelut P.A. Turpeisen kuljetus- ja asennusyritys sekä tanssilava-ravintola Kesä-Hillevi.
Julius Schrader
Julius (Friedrich Anton) Schrader (16. kesäkuuta 1815 Berliini – 16. helmikuuta 1900 Lichterfelde) oli saksalainen taidemaalari. Hän opiskeli 1830–1832 Berliinin taideakatemiassa ja Düsseldorfin taideakatemiassa 1837–1844.
John Anderson (näyttelijä)
John Anderson (20. lokakuuta 1922 Clayton, Illinois – 7. elokuuta 1992 Sherman Oaks, Kalifornia) oli yhdysvaltalainen tuottelias näyttelijä, joka esiintyi enimmäkseen televisiosarjoissa. Ennen uransa alkua Anderson joutui osallistumaan toiseen maailmansotaan ja toimi tällöin Yhdysvaltain rannikkovartiostossa.
Anderson loi mittavan uran televisiossa ja esiintyi yli 500 projektissa 40-vuotisen uransa aikana. Möreän ja matalan äänensä, karskin ulkonäkönsä ja huomattavan pituutensa (191 cm) vuoksi hänet nähtiin usein kovaksikeitetyn ja salamyhkäisen miehen rooleissa, joista tunnetuin on televisiosarjassa "Ihmemies MacGyver". Siinä hän esitti nimihahmon isoisää Harry Jacksonia kaikkiaan seitsemässä jaksossa kaikilla kausilla paitsi kolmannella ja viimeisellä. Muita rooleja hänellä oli muun muassa menestyssarjoissa "Matlock", "Murhasta tuli totta", "M*A*S*H", "Star Trek – uusi sukupolvi", "Takaa-ajettu", "Tarzan", "Cannon", ja "Lassie". Erityisen usein Anderson vieraili eri lännensarjoissa, kuten "", "Gunsmoke", "Pieni talo preerialla", "Dallas" ja "Virginialainen".
Andersonia pidettiin kovasti presidentti Abraham Lincolnin näköisenä, ja hän esittikin tätä kolmesti, muun muassa elokuvassa "The Lincoln Conspiracy" (1977). Hänet nähtiin myös valaanpyytäjänä 1960-luvun menestyneessä perhe-elokuvassa "Tappajavalas" (1966), sekä elokuvassa "Konna ja Koukku jyrää taas" kuvernöörin roolissa. Elokuvarooleista merkittävin on kuitenkin käytettyjen autojen myyjä Kalifornia-Charlie Alfred Hitchcockin kauhuelokuvaklassikossa "Psyko" vuonna 1960. Hänen viimeisin elokuvaroolinsa oli Price Daniel, Sr. televisioelokuvassa "Valheiden huone" ("Bed of Lies", 1992).
Anderson kuoli yllättäen sydänkohtaukseen myöhään perjantai-illalla 7. elokuuta 1992 kotonaan Kaliforniassa. Hän olisi kahden viikon päästä täyttänyt 70 vuotta. Hänen naapurinsa ja ystävänsä Nicholas Pryorin mukaan hänen terveydentilansa oli ollut hyvä eikä hänellä ollut sydänvaivoja. Hänet polttohaudattiin ja tuhkat siroteltiin Tyyneen valtamereen. Häneltä jäi kaksi sisarta, kaksi lasta, viisi lastenlasta ja yksi lapsenlapsenlapsi.
Anderson ei ollut sukua "Ihmemies MacGyver" -sarjan Richard Dean Andersonille.
MTT maatalousteknologian tutkimus
MTT maatalousteknologian tutkimus on maatalousteknologian tutkimuslaitoksen lisäksi myös maatalouskonevalmistajille, yksityisille asiakkaille koneisiin liittyviä mittauksia, testauksia ja tarkastuksia tekevä laitos. Euroopan unionissa se on koneturvallisuus- ja laitemeludirektivin mukainen tutkimuslaitos sekä .
Aikaisemmin vuoteen 1993 saakka MTT maatalousteknologian tehtäviä suoritti Valtion maatalouskoneiden tutkimuslaitos, Vakola. MTT maatalousteknologian tutkimus sijaitsee Vihdin Olkkalassa.
Olkkalan toiminta on jakautunut kahteen yksikköön: Maitokoneet-yksikköön sekä Mittaus ja testaus sekä Standardisointi -yksikköön.
Jānis Krūmiņš
Jānis Krūmiņš (, 30. tammikuuta 1930 Raiskums – 21. marraskuuta 1994 Riika) oli latvialainen koripalloilija, joka edusti kilpaurallaan Neuvostoliittoa.
Krūmiņš pelasi urallaan ASK Rīgassa voittaen Euroopan mestareiden cupin kolmasti (1958, 1959, 1960) ja Neuvostoliiton mestaruuden neljästi vuosina 1955, 1956, 1957 ja 1958.
Neuvostoliiton maajoukkueessa Krūmiņš saavutti olympialaisista kolme peräkkäistä hopeamitalia: Melbournesta 1956, Roomasta 1960 ja Tokiosta 1964. Hän voitti myös kolmesti Euroopan mestaruuden; nekin tulivat kolme kertaa peräkkäin: Turkista 1959, Jugoslaviasta 1961 ja Puolasta 1963.
Alagirin piiri
Alagirin piiri () on hallinnollinen alue Pohjois-Ossetia-Alanian tasavallan eteläosassa Venäjällä Kaukasiassa. Alagirin piiri ulottuu tasavallan etelärajalta aina tasavallan keskiosaan asti. Se rajoittuu lännessä Æræyn ja Digoræn piireihin, pohjoisessa Ærydonin piiriin, idässä Gorætgæronin piiriin ja etelässä Georgiaan tai siitä de-facto itsenäiseksi julistautuneen Etelä-Ossetian tasavallan Dzaun piiriin.
Alagirin piirin pinta-ala on 2 010 km² ja vuonna 2010 piirissä oli 38 830 asukasta. Alagirin piiriin kuuluu paikallistasolla yksi kaupunkikunta, jonka muodostaa Alagirin kaupunki, piirin hallinnollinen keskus. Siellä asui 20 949 henkeä (2010) eli enemmistö piirin asukkaista Lisäksi piirissä on 20 maalaiskuntaa, joista kuuden keskuksena on kaupunkityyppinen taajama (mm. Myzur), ja neljäntoista kylä (mm. Dzuaryqæu, Kurttaty Kom, Majræmadag, Nar, Suadag, Tsrau ja Xætældon). 
Alagirin piirissä on Kaukasuksen läpi Etelä-Ossetiaan johtavan Rokin tunneli toinen pää.
Lannoitus
Lannoitus on maatalouden peltotöihin kuuluva työvaihe, jossa kasvien pellosta saamia ravinteita lisätään tuomalla sinne ulkopuolelta ravinteita, pääasiassa typpeä, fosforia ja kaliumia. Menetelmää käytetään yleisesti myös puutarhoissa ja muilla viljelmillä, kuten esimerkiksi kasvihuoneissa.
Ennen keinotekoisten lannoitteiden keksimistä lannoitteena toimi vain lanta. Aikaisemmin lantaa käsiteltiin kiinteänä talikoimalla se karjasuojista hevoskärryjen lavalle ja talikoimalla se lavalta peltoon. Sähköistymisen ja vesipumppujen sekä lantapumppujen kehittymisen myötä lantaa alettiin käsitellä virtsaan ja veteen sekoittuneena lietemuodossa. Aikaisemmin lannan tai lietteen levittämisessä ei ollut rajoituksia, mutta Euroopan unionin aikana on edellytetty, ettei lantaa tai lietettä levitetä pelloille talvella, kun maa on jäässä siksi, että lumen sulamisen mukana epäillään lannan päätyvän vesistöihin rehevöittäjänä tekijänä.
Lannoitteena voidaan käyttää myös esimerkiksi tuhkaa.
Keinolannoitteiksi eli keinotekoisiksi lannoitteiksi kutsutaan kemianteollisuuden valmistamia lannoitteita, jotka on jauhemuodosta levittämisen helpottamiseksi rakeistettu. Ensimmäiset keinolannoitteet levitettiin käsin samaan tapaan kuin aikaisemmin kylvettiin kylvövakasta heittelemällä siemeniä peltoon.
Toisessa vaiheessa kehittyivät ensin hevosvetoiset ja sitten traktorin perässä vedettävät lannoittimet, kunnes lannoittimet kiinnitettiin traktorin kolmepistenostolaitteisiin, jolloin lannoitettaessa pellon päässä kääntyminen tuli helpommaksi.
Kolmannessa vaiheessa lannoitusmahdollisuus liitettiin kylvökoneeseen, jolloin muodostui kylvölannoitin. Tällöin kylvön jälkeen ei ole välttämätöntä keinolannoittaa erikseen, mikä on säästänyt peltotyökonetunteja ja vähentänyt ajokertoja.
Maatalousteknologian kehittäminen kuten lannoitteet säästää 13,1 miljardia hiilidioksiditonnia kasvihuonekaasupäästöjä vuosittain verrattuna vuoden 1961 teknologiaan. Hiilipäästöjä aiheuttaa eniten peltoalan lisääminen, mutta satojen kasvu johtuu lähinnä teknologian kehittymisestä, vähemmän peltojen lisäämisestä. Viljatuotanto kasvoi 162 % ja väestö vain 111 % vuosina 1961 - 2005.
Lannoittamisen muita ympäristöhaittoja olisi mahdollista vähentää mitoittamalla ja kohdentamalla lannoitteet tarkemmin. Haitat koskevat keinolannoitteiden ohella myös luomulannoitteita, lantaa.
Euroopan unionissa, jossa 27 jäsenvaltion maatalouspolitiikka on yhteinen, on kiinnitetty huomiota myös ympäristötukien muodossa peltoviljelyn ravinnepäästöihin. Tässä tarkoituksessa on pyritty hillitsemään peltoon jäävän ja ilmaan typen tapaan haihtumattoman fosforin jäämiä, joiden riski karjatalousalueilla ei ole vähäinen.
Päätalo (elokuva)
Päätalo on vuonna 2008 valmistunut Kalle Päätalon elämästä vuosina 1951–1958 kertova elokuva. Se kuvattiin vuonna 2007. Pääosia elokuvassa esittävät Kai Lehtinen, Susanna Anteroinen, Nina Jääskeläinen, Pirjo Leppänen, Kari Hietalahti ja Antti Virmavirta. Elokuvan on ohjannut Hannu Kahakorpi.
Yle TV2 esitti elokuvan kolmiosaisena sarjana lauantaisin 2.10.2010 alkaen.
David Shankle
David Shankle toimi yhdysvaltalaisen metalliyhtye Manowarin kitaristina vuosien 1988-1993 aikana. Hän soitti Manowarin The Triumph of Steel -albumilla. Nykyään hänellä on oma bändinsä DSG.
Luovutettujen alueiden vaakunat
Tämä on artikkeli on luettelo luovutettujen alueiden vaakunoista. Suomen Neuvostoliitolle luovuttamien alueiden kunnista vain kaupungeilla oli lakkauttamishetkellä viralliset vaakunat. Luovutettujen kauppaloiden ja maalaiskuntien vaakunat ovat vasta kuntien lakkauttamisen jälkeen suunniteltuja perinnevaakunoita, eivätkä ne ole olleet virallisia. Monet osittain luovutetut maalaiskunnat jatkoivat toimintaansa, ja niille suunniteltiin sodan jälkeen viralliset vaakunat. Linkit näitä vaakunoita koskeviin artikkeleihin ovat luettelossa viimeisenä.
Ensimmäisenä luettelossa ovat kuitenkin Viipurin läänin ja lyhytaikaisen Petsamon läänin vaakunat. Petsamon läänin vaakunaa on myöhemmin käytetty Petsamon kunnan perinnetunnuksena.
Emiiri
Emiiri (; amīrah, ãmir; persia ja urdu: امیر) on heimopäällikön arvonimi arabimaailmassa. Emiirejä pidetään yleensä korkea-arvoisina šeikkeinä, mutta nimitystä käytetään "ruhtinaan" tapaan myös eräistä monarkeista, jolloin heidän valtakuntaansa kutsutaan emiraatiksi. Emiirejä nimittävät myös jotkut turkkilaiset kansat.
Emiiri on aina ollut korkea sotilasarvo. Länsimainen amiraali-sana on johdettu emiiriarvosta amir al-bahr, merivoimien komentaja.
Johtajaa tai komentajaa tarkoittava arabian kielen sana "ãmir" tulee sanasta "amr", .
Olkkala
Olkkala on Vihdin kylä, jossa on Olkkalan kartano ja on ollut Ojakkalan–Olkkalan rautatie (1911–1957) sekä tehdasrata (1957–1966). Sinne siirrettiin myös Malminkartanosta Maatalousteknologian tutkimuskeskus Vakola 1979, joka sijaitsee Olkkalan kartanon lähellä.
Olkkalasta löysivät Pirkko Kahila ja Aila Korhonen olkkalanruusun, joka esiteltiin Suomalaisen ruusukirjan ensimmäisessä painoksessa 1995. Ruusu löydettiin Ojakkalan–Olkkalan rautatien penkalta.
Olkkalassa on 2005 kunnostettu Hiidenveden kunnostushankkeen yhteydessä Vakolan lähellä olevan vedenpuhdistamon alapuoleinen kosteikko ja Tiiliruukin kosteikko.
Olkkalan kautta kulkee entinen Helsingin ja Porin välinen valtatie 2, joka numeroitiin seututie 120:ksi uuden valtatieyhteyden valmistuttua Nummelan kautta.
Olkkalaan pääsee nopeiten Helsingistä U-linjalla 346 (Pekola, Kivistö ja Pohjolan Liikenne). Lähtöjä on arkisin viisi välillä 15–19, ja lauantaisin ajetaan pari lähtöä. Myös eräät U280-vuorot (Pohjolan Liikenne) kulkevat Olkkalan kautta, mutta niiden matka-aika Helsingistä on pitempi.
Ferdinando Coppola
Ferdinando Coppola (s. 10. kesäkuuta 1978 Napoli, Italia) on italialainen jalkapallomaalivahti. Hän edustaa Serie A:ssa pelaavaa Atalantaa.
Coppola vietti uransa alkuvaiheessa suurimman osan ajastaan pienissä seuroissa varamaalivahtina. Ykkösmaalivahdin roolin hän nappasi kaudella 2004–2005 Ascolissa ja jatkoi rooliaan myös seuraavalla kaudella. Hyvien otteiden myötä Milan osti Coppolan riveihinsä, mutta lainasi hänet saman tien Serie B:n Piacenzaan, jossa Coppola pelasi sarjan kaikki ottelut. Kesällä 2007 hän sai tilaisuuden palata takaisin Serie A:han Atalantan ostaessa Coppolan Milanilta. Hän pelasikin kauden 2007–2008 kaikki ottelut.
Jani Uotinen
Jani Uotinen (s. 17. toukokuuta 1978 Kuusankoski) on entinen suomalainen jalkapalloilija ja jalkapallovalmentaja. Hän toimii FC Jazzin valmennuspäällikkönä.
Uotinen on Kuusankosken Kumun kasvatti, joka pelasi ensimmäiset miesten ottelunsa Kultsussa vuonna 1995. Veikkausliiga-debyyttinsä hän teki Myllykosken Pallon riveissä 28. heinäkuuta 1996 ottelussa Turun Palloseuraa vastaan. Veikkausliigaa Uotinen pelasi myös Vaasan Palloseurassa, jota hän oli aluksi nostamassa takaisin pääsarjaan kaudeksi 2006. Veikkausliiga-otteluita Uotinen pelasi yhteensä 110, joissa hän teki yhdeksän maalia. Uotinen saavutti MyPassa SM-hopeaa 1996 ja SM-pronssia 1999. Hän pelasi urallaan myös skotlantilaisessa Greenock Mortonissa.
Kauden 2009 Uotinen aloitti pelaajana Vasa IFK:ssa, mutta jo toukokuussa hänet nimettiin VPS-junioreiden päävalmentajaksi. Aikaisemmin hän on valmentanut myös Palloliiton Vaasan piirin piirijoukkuetta. Uotinen on suorittanut Pro-valmentajatutkinnon helmikuussa 2014. Siirrýttyään FC Jazzin valmennuspäälliköksi helmikuussa 2014, hänet nimitettiin elokuussa seuran päävalmentajaksi tehtävästä eronneen Jouni Joensuun tilalle.
Clemente Biondetti
Clemente Biondetti (18. elokuuta 1898 Buddusò, Italia –24. helmikuuta 1955 Firenze, Italia) oli italialainen moottoriurheilija. Hän menestyi erityisesti kestävyyskilpailuissa. Hän voitti Mille Miglian neljästi, vuonna 1938 sekä vuosina 1947-49, mikä on ennätys Mille Miglia -voittojen määrässä. Biondetti osallistui myös yhteen Formula 1 -kilpailuun, vuoden 1950 Italian Grand Prix'hin yksityisellä Ferrarilla. Biondetti keskeytti kilpailun 18. kierroksella moottorivikaan.
Kozlovka
Kozlovka (, tšuvassiksi Куславкка, "Kuslavkka") on kaupunki Tšuvassian tasavallassa Venäjällä. Se sijaitsee Volgan muodostaman Kuibyševin tekojärven rannalla 95 kilometriä tasavallan pääkaupungista Tšeboksarysta kaakkoon. Kaupunki on Kozlovkan piirin keskus. Asukkaita on 11 700 henkeä (vuonna 2008).
Paikkakunta on perustettu vuonna 1671. Vuonna 1938 siitä tuli kaupunkimainen taajama ja vuonna 1967 kaupunki.
Tärkein tuotantolaitos on kuorma-autotehdas. Lisäksi kaupungissa on elintarviketeollisuutta, ompelimo ja metallitehdas.
Juan Corzo
Juan Corzo y Principe (1873 – 1941) oli espanjalais-kuubalainen shakinpelaaja ja shakin kuubanmestari.
Corzo syntyi Madridissa ja muutti Kuubaan vuonna 1887. Corzosta tuli myös Havannan shakkiklubin mestari. Hänet tunnetaan parhaiten tappiostaan José Raúl Capablanca heidän välisessään ottelussa. Corzo voitti kolme peliä, hävisi neljä kuuden päättyessä tasan. Corzo perusti Kuuban shakkiliiton yhdessä Capablancan ja toimi pitkäaikaisena toimittajana tämän shakkilehdessä ("Capablanca's Chess Magazine").
Art Bisch
Art Bisch (10. marraskuuta 1926 – 4. heinäkuuta 1958 Atlanta, Georgia) oli yhdysvaltalainen moottoriurheilija, joka osallistui Formula 1 -sarjaan kuuluneeseen Indianapolis 500 -kilpailuun vuonna 1958 Kuzma-tallin autolla. Hän keskeytti kilpailun kolariin ensimmäisellä kierroksella. Bisch menehtyi myöhemmin samana vuonna kolarissa Lakewood Speedwaylla.
Rautakaarti
Rautakaarti (rom. "Garda de Fier") oli Romaniassa ennen toista maailmansotaa toiminut äärioikeistolainen ja fasistisena pidetty puolue. Puolue perustettiin vuonna 1927 nimellä Arkkienkeli Mikaelin legioona ja se toimi toisen maailmansodan alkuvuosiin saakka. Useimmista fasistisista puolueista poiketen Rautakaartin ideologiassa ortodoksinen kristinusko oli keskeisessä asemassa. Puolueen perustajana ja karismaattisena johtajana toimi Corneliu Zelea Codreanu vuoteen 1938 saakka, jolloin Romanian hallitus vangitsi ja surmasi hänet. Rautakaarti otti osaa holokaustiin, mutta hävisi Saksan armeijalle ja Ion Antonescun kannattajille kolmipäiväisessä sisällissodassa tammikuussa 1941, minkä jälkeen liike murskattiin.
Lorenzo De Silvestri
Lorenzo De Silvestri (s. 23. toukokuuta 1988 Rooma, Italia) on italialainen jalkapalloilija. De Silvestrin seura on Italian korkeimmalla sarjatasolla Serie A:ssa pelaava roomalaisseura SS Lazio.
De Silvestrin yleisin pelipaikka on oikea puolustaja, mutta hän pystyy pelaamaan myös keskikentällä.
Syntyperäisenä roomalaisena De Silvestri ei ole ainakaan toistaiseksi edustanut muita seuroja. Miehen debyytti Lazion ykkösjoukkueessa tapahtui 17-vuotiaana vuoden 2005 heinäkuussa Intertoto cupin kolmannella kierroksella toisessa osaottelussa vieraissa Tampere Unitedia vastaan Ratinan stadionilla hänen tullessaan loppuhetkillä vaihdosta kentälle Christian Manfredinin tilalle.
Ensimmäistä kertaa Italian liigassa De Silvestri pääsi kentälle vuoden 2007 huhtikuussa kotipelissä ACF Fiorentinaa vastaan hänen korvattuaan toisella puoliajalla Manuel Bellerin. De Silvestri pelasi heti kuin vanha tekijä ja oli jopa lähellä maalintekoa ensimmäisellä kosketuksellaan, mutta Fiorentinan maalivahti Sebastien Frey torjui hänen yrityksensä.
Syksyllä 2007 De Silvestri nousi vakituiseksi näyksi Lazion edustusjoukkueessa osittain puolustuksen lukuisten loukkaantumisten johdosta. De Silvestri kiitti päävalmentaja Delio Rossin luottamuksesta ja pelasi erittäin vakuuttavasti ikäänsä nähden. Valon Behramin kuntouduttua De Silvestri joutui kuitenkin useimmiten tyytymään vaihtopenkillä istuskeluun. Joulukuussa 2007 De Silvestri teki ensimmäisen maalinsa Lazion paidassa Italian cupissa SSC Napolia vastaan laitettuaan reboundin vapaapotkun jälkitilanteesta sisään. Maalin jälkeen De Silvestri lähetti terveiset kohti taivasta kuukausi aiemmin poliisin harhaluotiin menehtyneelle hyvälle ystävälleen ja Lazion kannattajalle Gabriele Sandrille.
Kevätkaudella 2008 De Silvestri valloitti paikan avauskokoonpanossa ja piti siitä kiinni koko loppukauden. Nykyään De Silvestri on saavuttanut niin suuren luottamuksen sekä Delio Rossin, että kannattajien keskuudessa, että avauskokoonpanon paikan pitäisi jatkossakin olla selviö. De Silvestrin nykyinen sopimus Lazion kanssa kattaa vuoteen 2010 asti.
De Silvestri pelasi Italian joukkueessa Pekingin kesäolympialaisissa.
Michael Bleekemolen
Michael Bleekemolen (s. 2. lokakuuta 1949 Amsterdam) on alankomaalainen entinen moottoriurheilija, joka kilpaili Formula 1 -luokassa kausina ja . Hän osallistui kisaviikonloppuun viidesti, mutta pääsi starttaamaan itse kisaan vain kerran lähtöruudusta 25, Yhdysvaltain GP:ssä 1978, jonka hän keskeytti.
Hänen molemmat poikansa Jeroen ja Sebastiaan ovat myös tunnettuja kilpa-ajajia.
Manhattanin Shakkiklubi
Manhattanin Shakkiklubi oli Manhattanilla toiminut shakkikerho. Se perustettiin vuonna 1887. Klubi oli Yhdysvaltojen toiseksi vanhin shakkiklubi ja suuri shakkivaikuttaja. Klubi alkoi muutamalla tusinalla pelaajia, mutta lopulta jäseniä oli satoja. Klubi ehti sijaita useassa eri paikassa ennen kuin se lopetettiin vuonna 2002.
Manhattanin shakkiklubi organisoi New Yorkin kansainväliset turnaukset vuosina 1924 ja 1927. Klubi myös isännöi säännöllisesti shakin yhdysvaltainmestaruuskilpailuja. Klubi on myös surullisenkuuluisa siitä, että shakin maailmanmestari José Raúl Capablanca sai siellä sairauskohtauksen, joka johti hänen kuolemaansa.
Klubilla kehittyneisiin pelaajiin kuuluvat muun muassa Samuel Reshevsky, Bobby Fischer, William Lombardy, I. A. Horowitz, Arnold Denker ja Arthur Feuerstein. Edellisistä Denker voitti klubin mestaruuden yhteensä kuusi kertaa.
Fjodor Duz-Hotimirski
Fjodor Ivanovitš Duz–Hotimirski (Фёдор Иванович Дуз-Хотимирский (26. syyskuuta 1879 Tšernihiv,Ukraina– 6. marraskuuta 1965 Moskova) oli ukrainalainen ja neuvostoliittolainen shakinpelaaja.
Nuoruudessaan Duz-Hotimirski voitti neljästi Kiovan mestaruuden (1900, 1902, 1903, 1906). Pietarin mestaruuden hän voitti 1910 ja 1911 (jaettu). Vuonna 1931 hän voitti shakin uzbekistaninmestaruuden. Vuonna 1950 hän sai kansainvälisen mestarin arvonimen.
Jadrinin piiri
Jadrinin piiri (, tšuvassiksi Етĕрне районӗ, "Jetĕrne rajonĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 898 neliökilometriä ja asukkaita on 31 800 henkeä (vuonna 2007).
Piiri sijaitsee Tšuvassian luoteisosassa. Pohjoisessa se rajoittuu Mari Elin tasavaltaan, idässä Morgaušin piiriin, etelässä Krasnyje Tšetain ja Alikovon piireihin sekä lännessä Nižni Novgorodin alueeseen. Hallinnollinen keskus on Jadrinin kaupunki. Sen lisäksi piiriin kuuluu 17 maalaiskuntaa.
Seudun länsiosassa virtaa Volgaan laskeva Surajoki. Pinta-alasta 63 % on maatalousmaata ja 17 % metsää.
Väestöstä 84 % on tšuvasseja ja 15 % venäläisiä.
Piirin kautta kulkee Nižni Novgorodin ja Kazanin välinen M7-valtatie. Suralla on laivaliikennettä Jadriniin saakka. Etäisyys piirikeskuksesta tasavallan pääkaupunkiin Tšeboksaryyn on 79 kilometriä.
Pääelinkeino on maatalous, joka on erikoistunut maidon ja lihan tuotantoon sekä viljan, perunan ja rehukasvien viljelyyn. Seudulla harjoitetaan myös hevosten kasvatusta. Teollisuuslaitokset ovat keskittyneet Jadrinin kaupunkiin. Ne valmistavat elintarvikkeita, kulutustavaroita, puutavaraa, rakennustarvikkeita ym.
Piirilehtenä ilmestyy tšuvassin- ja venäjänkielinen "Ĕç jalavĕ".
Habib Bellaïd
Habib Bellaïd (s. 28. maaliskuuta 1986 Bobigny, Île-de-France, Ranska) on algerialainen jalkapalloilija. Puolustajana pelaava Bellaïd edustaa Algerian pääsarjassa pelaavaa MC Algeria.
Bellaïd aloitti ammattilaisuransa Ranskassa Strasbourgissa, josta hän siirtyi 4. heinäkuuta 2008 Saksaan Frankfurtiin 2.5 miljoonan euron siirtosummalla ranskalaislehtitietojen mukaan. Sopimus on 4-vuotinen. Yhden kauden jälkeen Bellaïd siirtyi takaisin vanhaan seuraansa vuoden mittaisella lainasopimuksella.
Tammikuussa 2010 Bellaïd siirtyi lainalle Ligue 1:ssä pelaavaan US Boulogneen. Kauden päätyttyä hän siirtyi toistamiseen lainalle elokuussa 2010 Sedaniin. Hän pelasi kauden aikana 22 sarjaottelua ja kaksi Ranskan cupin ottelua. Lainan päätyttyä Bellaïd palasi takaisin Eintracht Frankfurtiin. Hän on kuitenkin pelannut joukkueen reservissä Regionalliga sarjatasolla.
Kesäkuussa 2013 Bellaïd siirtyi kahden vuoden sopimuksella MC Algeriin.
Bellaïd on pelannu muun muassa alle 21-vuotiaiden Ranskan jalkapallomaajoukkueessa 16 ottelua ja tehnyt niissä kolme maalia.
Aikuisten tasolla hän on edustanut Algeriaa vuodesta 2010 lähtien. Bellaïdilla oli mahdollisuus edustaa myös Tunisiaa, ja kertoi saaneensa kutsun Tunisian maajoukkueeseen vuosina 2007–2008, mutta pelasi tuolloin vielä Ranskan alle 21-vuotiaiden maajoukkueessa. Hän kertoi "football.fr" sivun haastattelussa ettei olisi väliä edustaisiko hän Tunisiaa tai Algeriaa. Bellaïd sai myöhemmin toukokuussa 2010 kutsun Algerian 2010 MM-kisajoukkueeseen. Hän pelasi ensimmäisen ottelunsa Algerian paidassa 28. toukokuuta 2010 Irlantia vastaan. Bellaïd ei kuitenkaan pelannut otteluakaan MM-kisoissa.
Bellaïd syntyi Ranskassa tunisialaiselle isälle ja algerialaiselle äidille. Hänen äitinsä on kotoisin luoteis-Algeriasta Ghazaouetista.
Haisunäädät (suku)
Haisunäädät ("Mephitis") on haisunäätien heimoon ("Mephitidae") kuuluva nisäkässuku. Sukuun kuuluu kaksi lajia: haisunäätä ("Mephitis mephitis") ja huppuskunkki ("Mephitis macroura"). Nisäkäsnimistötoimikunnan ehdotus suvun uudeksi suomenkieliseksi nimeksi on "skunkit".
Pyhän Birgitan kirkon rauniot
Pyhän Birgitan kirkon rauniot sijaitsevat Hiidenveden Vihdinniemessä, Vihdin kunnassa. Harmaakivinen kirkko rakennettiin keskiajan lopulla, ehkä vuosien 1500 ja 1520 välillä. Kirkko oli suorakaiteen muotoinen ja siihen liittyi runkoholvattu sakaristo. Kirkon sisäkatto oli puuholvattu. Holvissa ja sisäseinissä oli vuonna 1670 tehtyjä maalauksia. Kirkon itäpuolella seisoi myös 1682 rakennettu puinen kellotapuli. Koska kirkko oli rakennettu pehmeälle maalle, seiniin syntyi maan liikuttua halkeamia ja niitä täytyi korjata. Kirkon järvenpuoleinen eli läntinen seinä muurattiin uudelleen vuonna 1656.
Vuoteen 1801 mennessä kosteus oli turmellut kirkkoa siinä määrin, että Vihdin pitäjänkokous päätti myydä sen huutokaupalla. Kirkon lautaosia ja kivimateriaalia käytettiin navettojen rakennusaineina. Kirkon läntinen seinä sortui syysmyrskyssä vuonna 1869.
Kirkosta on nykyisin jäljellä kaksi metriä korkea osa kivisistä seinämuureista sekä sakaristo, jossa pidetään kesäisin joitakin Vihdin seurakunnan tilaisuuksia.
Pyhän Birgitan kirkkoa korvaamaan rakennettu Vihdin kirkko valmistui vuonna 1772.
Minna Frimodig
Minna Frimodig (s. 1978) on suomalainen laulaja. Hän on tullut tunnetuksi mm. Röllin sydän -elokuvan tunnuskappaleesta ja Idolsista 2005, jossa hän pääsi semifinaaleihin asti. Minnan musiikki on melodista poprockia. Minnalla on kolme lasta, kaksi tytärtä ja yksi alle kouluikäinen poika.
Minna Frimodigilla on levytyssopimus HMC:n kanssa. Debyyttisingle "Elävänä haudattu" julkaistiin keväällä 2008.
Sittemmin musiikin teko on jäänyt vähäisemmälle. Helmikuussa 2017 hän julkaisi Spotifyssa kappaleen "Kun oot mun".
Singlet:
Isaac Rice
Isaac Leopold Rice (22. helmikuuta 1850 Wachenheim – 2. marraskuuta 1915) oli yhdysvaltalainen keksijä, shakkimesenaatti, shakinpelaaja ja kirjailija.
Hän antoi nimensä kehittämälleen Ricen gambiitille ja järjesti useita turnauksia, joissa pelaaminen aloitettiin kyseisellä avauksella. Vuonna 1904 Rice perusti "Rice Gambit Association" järjestön, joka julkaisi tarkan analyysin avauksen tehokkuudesta.